erhwenkuo/poetry-chinese-zhtw huggingface dataset:
南至日隔霜仗望含元殿爐煙
作者：王良士（唐）

抗殿疏龍首，高高接上玄。節當南至日，星是北辰天。寶戟羅仙仗，金爐引禦煙。霏微雙闕麗，容曳九門連。拂曙祥光滿，分晴瑞色鮮。一陽今在曆，生植仰陶甄。
奉陪武相公西亭夜宴陸郎中
作者：獨孤實（唐）

仙郎膺上才，夜宴接三臺。燭引銀河轉，花連錦帳開。靜看歌扇舉，不覺舞腰回。寥落東方曙，無辭盡玉杯。
奉陪武相公西亭夜宴陸郎中
作者：盧士政（唐）

華堂良宴開，星使自天來。舞轉朱絲逐，歌餘素扇回。水光淩曲檻，夜色靄高臺。不在賓階末，何由接上臺。
聞鶯
作者：於敖（唐）

玉繩河漢曉縱橫，萬籟潛收鶯獨鳴。能將百囀清心骨，寧止閑窗夢不成。
和武相公聞鶯
作者：皇甫鏞（唐）

華館沉沉曙境清，伯勞初囀月微明。不知臺座宵吟久，猶向花窗驚夢聲。
貴遊
作者：劉兼（唐）

繡衣公子宴池塘，淑景融融萬卉芳。珠翠照天春未老，醉後不能離綺席，擬憑青帝系斜陽。
夢歸故園
作者：劉兼（唐）

桐葉飛霜落井欄，菱花藏雪助衰顏。夜窗颯颯搖寒竹，覺來依舊三更月，離緒鄉心起萬端。舊館秋寒夜夢長，水簾疏影入回塘。宦情率爾拖魚艇，起來不語無人會，醉倚東軒半夕陽。
蜀都春晚感懷
作者：劉兼（唐）

蜀都春色漸離披，夢斷雲空事莫追。宮闕一城荒作草，可惜錦江無錦濯，海棠花下杜鵑啼。
對雨
作者：劉兼（唐）

幽庭凝碧亦漣漪，簷溜聲繁聒夢歸。半岫金烏才委照，因憶故園閑釣處，蒼苔斑駁滿漁磯。
春霽
作者：劉兼（唐）

春霽江山似畫圖，醉垂鞭袂出康衢。倡狂亂打貔貅鼓，苔錢遍地知多少，買得花枝不落無。
秋夕書懷
作者：劉兼（唐）

荒僻淹留歲已深，解龜無計恨難任。守方半會蠻夷語，宦情總逐愁腸斷，一箸鱸魚直萬金。直氣從來不入時，掩關慵更釣磻溪。斯文未喪宣尼歎，南陽臥久無人問，薄命非才有可疑。
春宵
作者：劉兼（唐）

春雲春日共朦朧，滿院梨花半夜風。宿酒未醒珠箔卷，再取素琴聊假寐，南柯靈夢莫相通。
秋夕書懷呈戎州郎中
作者：劉兼（唐）

素律初回枕簟涼，松風飄泊入華堂。譚雞寂默紗窗靜，霜砧月笛休相引，只有離襟淚兩行。風送秋荷滿鼻香，竹聲敲玉近虛廊。夢回故國情方黯，鸞膠處處難尋覓，斷盡相思寸寸腸。
晚樓寓懷
作者：劉兼（唐）

薄暮疏林宿鳥還，倚樓垂袂複憑欄。月沈江底珠輪淨，無言獨對秋風立，擬把朝簪換釣竿。
徵婦怨
作者：劉兼（唐）

金閨寂寞罷妝臺，玉箸闌幹界粉腮。花落掩關春欲暮，曾寄錦書無限意，塞鴻何事不歸來。
對鏡
作者：劉兼（唐）

青鏡重磨照白須，白須撚閑意何如。故園迢遞千山外，秋霜滿領難消釋，莫讀離騷失意書。
春燕
作者：劉兼（唐）

多時窗外語呢喃，只要佳人卷繡簾。大廈已成須慶賀，棲息數年情已厚，營巢爭肯傍他簷。
春晚寓懷
作者：劉兼（唐）

一承兌澤蒞方州，八度春光照郡樓。好景幾將官吏醉，歸去杜陵池閣在，只能歡笑不能愁。
中春宴遊
作者：劉兼（唐）

二月風光似洞天，紅英翠萼簇芳筵。楚王雲雨迷巫峽，酒闌香袂初分散，笑指漁翁釣暮煙。
春晚閑望
作者：劉兼（唐）

東風滿地是梨花，只把琴心殢酒家。立處晚樓橫短笛，歸計未成頭欲白，釣舟煙浪思無涯。
秋夕書事
作者：劉兼（唐）

搖落江天萬木空，雁行斜戛塞垣風。徵閨搗月離愁遠，此心曠蕩誰相會，盡在南華十卷中。
蓮塘霽望
作者：劉兼（唐）

新秋菡萏發紅英，向晚風飄滿郡馨。萬疊水紋羅乍展，遠岸牧童吹短笛，蓼花深處信牛行。
送從弟舍人入蜀
作者：劉兼（唐）

嘉陵江畔餞行車，離袂難分十裡餘。慷慨莫誇心似鐵，立馬舉鞭無限意，會稀別遠擬何如。
新回車院筵上作
作者：劉兼（唐）

回車院子未回車，三載疲民詠袴襦。借寇已承英主詔，因問滿筵詩酒客，錦江何處有鱸魚。
寄長安鄭員外
作者：劉兼（唐）

屈指良交十四人，隙駒風燭漸為塵。當初花下三秦客，此時阻隔關山遠，月滿江樓淚滿巾。
鹹陽懷古
作者：劉兼（唐）

高秋鹹鎬起霜風，秦漢荒陵樹葉紅。七國鬥雞方賈勇，立馬舉鞭遙望處，阿房遺址夕陽東。
春怨
作者：劉兼（唐）

繡林紅岸落花鈿，故去新來感自然。絕塞杪春悲漢月，獨倚畫屏人不會，夢魂才別戍樓邊。
登樓寓望
作者：劉兼（唐）

憑高多是偶汍瀾，紅葉何堪照病顏。萬疊雲山供遠恨，獨倚郡樓無限意，夕陽西去水東還。
江岸獨步
作者：劉兼（唐）

醉卓寒筇傍水行，漁翁不會獨吟情。龜能顧印誰相重，是非得喪皆閒事，休向南柯與夢爭。
江樓望鄉寄內
作者：劉兼（唐）

獨上江樓望故鄉，淚襟霜笛共淒涼。雲生隴首秋雖早，蜀箋都有三千幅，總寫離情寄孟光。
命妓不至
作者：劉兼（唐）

琴中難挑孰憐才，獨對良宵酒數杯。蘇子黑貂將已盡，欹枕夢魂何處去，醉和春色入天臺。
宣賜錦袍設上贈諸郡客
作者：劉兼（唐）

十月芙蓉花滿枝，天庭驛騎賜寒衣。將同玉蝶侵肌冷，深冬若得朝丹闕，太華峰前衣錦歸。
晨雞
作者：劉兼（唐）

朱冠金距彩毛身，昧爽高聲已報晨。作瑞莫慚先貢楚，此日卑棲隨飲啄，宰君驅我亦相馴。
芳春
作者：劉兼（唐）

微雨微風隔畫簾，金爐檀炷冷慵添。桃花滿地春牢落，宦情歸興休相撓，隼旆漁舟總未厭。
春遊
作者：劉兼（唐）

柳成金穗草如茵，載酒尋花共賞春。先入醉鄉君莫問，十年風景在三秦。搖搖離緒不能持，滿郡花開酒熟時。羞聽黃鶯求善友，聖主未容歸北闕，且將勤儉撫南夷。
重陽感懷
作者：劉兼（唐）

重陽不忍上高樓，寒菊年年照暮秋。萬疊故山雲總隔，歸計未成年漸老，茱萸羞戴雪霜頭。載花乘酒上高山，四望秋空八極寬。蜀國江山存不得，獨對斜陽更惆悵，錦江東注似波瀾。
宴遊池館
作者：劉兼（唐）

綺筵金碧照芳菲，酒滿瑤卮水滿池。去歲南岐離郡日，座客半酣言笑狎，孔融懷抱正怡怡。
寄高書記
作者：劉兼（唐）

齊朝慶裔祖敖曹，麟角無雙鳳九毛。聲價五侯爭辟命，補袞應星曾奏舉，北山南海孰為高。
再見從弟舍人
作者：劉兼（唐）

屈指依稀十五年，鸞臺秘閣位相懸。分飛淮甸雁行斷，願君通理須還早，拜慶慈親几杖前。
春晝醉眠
作者：劉兼（唐）

朱欄芳草綠纖纖，欹枕高堂卷畫簾。處處落花春寂寂，自有卷書銷永日，霜華未用鬢邊添。
中夏晝臥
作者：劉兼（唐）

寂寂無聊九夏中，傍簷依壁待清風。壯圖奇策無人問，不及南陽一臥龍。
春夕寓興
作者：劉兼（唐）

忘憂何必在庭萱，是事悠悠竟可寬。酒病未能辭錦裡，閑泥金徽度芳夕，幽泉石上自潺湲。
春夜
作者：劉兼（唐）

薄薄春雲籠皓月，杏花滿地堆香雪。醉垂羅袂倚朱欄，小數玉仙歌未闋。
訪飲妓不遇，招酒徒不至
作者：劉兼（唐）

小橋流水接平沙，何處行雲不在家。畢卓未來輕竹葉，回首卻尋芳草路，金鞍拂柳思無涯。
春宴河亭
作者：劉兼（唐）

柳擺輕絲拂嫩黃，檻前流水滿池塘。一筵金翠臨芳岸，蠻箋象管休凝思，且放春心入醉鄉。
蜀都道中
作者：劉兼（唐）

劍關雲棧亂崢嶸，得喪何由險與平。千載龜城終失守，李特後來多二世，納降歸擬盡公卿。
萬葛樹
作者：劉兼（唐）

葉如羽蓋豈堪論，百步清陰鎖綠雲。善政已聞思召伯，更有歲寒霜雪操，莫將樗櫟擬相群。
春夕遣懷
作者：劉兼（唐）

窮通分定莫淒涼，且放歡情入醉鄉。範蠡扁舟終去相，休把虛名撓懷抱，九原丘隴盡侯王。
西齋
作者：劉兼（唐）

西齋新竹兩三莖，也有風敲碎玉聲。莫恨移來欄檻遠，譬如元本此間生。
新蟬
作者：劉兼（唐）

齊女屏幃失舊容，侍中冠冕有芳蹤。翅翻晚鬢尋香露，只知送恨添愁事，誰見淩霄羽蛻功。
寄滑州文秀大師
作者：劉兼（唐）

分飛屈指十三年，菡萏峰前別社蓮。薄宦偶然來左蜀，珍重湯休惠佳句，郡齋吟久不成眠。
中春登樓
作者：劉兼（唐）

金盃不以滌愁腸，江郡芳時憶故鄉。兩岸煙花春富貴，歸去蓮花歸未得，白雲深處有茅堂。古今通塞莫諮嗟，謾把霜髯敵歲華。失手已慚蛇有足，獨倚郡樓人不會，釣舟春浪接平沙。
自遣
作者：劉兼（唐）

未上亨衢獨醉吟，賦成無處博黃金。家人莫問張儀舌，鶤鵬鱗翼途程在，九萬風雲海浪深。
偶有下殤，因而自遣
作者：劉兼（唐）

彭壽殤齡共兩空，幻泡緣影夢魂中。缺圓宿會長如月，南柯太守知人意，休問陶陶塞上翁。
倦學
作者：劉兼（唐）

樂廣亡來冰鏡稀，宓妃嫫母混妍媸。且於霧裡藏玄豹，門前春色芳如畫，好掩書齋任所之。
去年今日
作者：劉兼（唐）

去年今日到榮州，五騎紅塵入郡樓。貔虎只知迎太守，聖主若容辭重祿，便歸煙水狎群鷗。
晝寢
作者：劉兼（唐）

花落青苔錦數重，書淫不覺避春慵。恣情枕上飛莊蝶，起來已被詩魔引，窗外寒敲翠竹風。
郡齋寓興
作者：劉兼（唐）

依約樊川似旭川，郡齋風物盡蕭然。秋庭碧蘚鋪雲錦，情懷放蕩無羈束，地角天涯亦信緣。
郡樓閑望書懷
作者：劉兼（唐）

郡城樓閣繞江濱，風物清秋入望頻。銅鼓祭龍雲塞廟，歸去杜陵池館在，且將朝服拂埃塵。
玉燭花
作者：劉兼（唐）

嫋嫋香英三四枝，亭亭紅豔照階墀。正當晚檻初開處，夜深斜倚朱欄外，擬把鄰光借與誰。
從弟舍人惠茶
作者：劉兼（唐）

曾求芳茗貢蕪詞，果沐頒沾味甚奇。龜背起紋輕炙處，珍重宗親相寄惠，水亭山閣自攜持。
再看光福寺牡丹
作者：劉兼（唐）

去年曾看牡丹花，蛺蝶迎人傍彩霞。今日再遊光福寺，來歲未朝金闕去，依前和露載歸衙。
海棠花
作者：劉兼（唐）

淡淡微紅色不深，依依偏得似春心。煙輕虢國顰歌黛，良宵更有多情處，月下芬芳伴醉吟。
新竹
作者：劉兼（唐）

近窗臥砌兩三叢，佐靜添幽別有功。影鏤碎金初透月，自是子猷偏愛爾，虛心高節雪霜中。
木芙蓉
作者：劉兼（唐）

素靈失律詐風流，強把芳菲半載偷。是葉葳蕤霜照夜，誰道金風能肅物，因何厚薄不相侔。
送二郎君歸長安
作者：劉兼（唐）

我兒辭去淚雙流，蜀郡秦川兩處愁。紅葉滿山歸故國，好向雲泉營舊隱，莫教莊叟畏犧牛。
送文英大師
作者：劉兼（唐）

屈指平陽別社蓮，蟾光一百度曾圓。孤雲自在知何處，搖鞭相送嘉陵岸，回首群峰隔翠煙。
酬勾評事
作者：劉兼（唐）

閒庭欹枕正悲秋，忽覺新編浣遠愁。才薄只愁安雁戶，對景卻慚無藻思，南金荊玉卒難酬。
初至郡界
作者：劉兼（唐）

嘉陵江畔接榮川，兩畔旌旗下瀨船。郡印已分炎瘴地，錦字莫嫌歸路遠，華夷一統太平年。
到郡後有寄
作者：劉兼（唐）

蜀路新修盡坦平，交親深幸再逢迎。正當返袂思鄉國，欲將感戀裁書旨，多少魚箋寫得成。
長春節
作者：劉兼（唐）

聖朝佳節遇長春，跪捧金爐祝又焚。寶藏發來天地秀，更有馨香滿芳檻，和風遲日在蘭蓀。
登郡樓書事
作者：劉兼（唐）

偶奉綸書蒞旭川，郡樓嘉致盡依然。松欹鳥道雲藏寺，有時倚檻垂雙袂，故國風光似眼前。
旭川祁宰思家而卒，因述意呈秦川知己
作者：劉兼（唐）

歲稔民康絕訟論，政成公暇自由身。朝看五馬閑如社，豈同齷齪祁員外，至死悲涼一婦人。
登郡樓書懷
作者：劉兼（唐）

煙雨樓臺漸晦冥，錦江澄碧浪花平。卞和未雪荊山恥，登高欲繼離騷詠，魂斷愁深寫不成。邊郡荒涼悲且歌，故園迢遞隔煙波。琴聲背俗終如是，北山更有移文者，白首無塵歸去麼。莫嗔阮氏哭途窮，萬代深沈恨亦同。瑞玉豈知將抵鵲，獨倚郡樓無限意，滿江煙雨正冥濛。
偶聞官吏舉請，輒有一篇寄從弟舍人
作者：劉兼（唐）

官吏潛陳借寇詞，宦情鄉夢兩相違。青城錦水無心住，黃茅瘴色看看起，貪者猶疑別是機。
誡是非
作者：劉兼（唐）

巧舌如簧總莫聽，是非多自愛憎生。三人告母雖投杼，因思疇昔遊談者，六國交馳亦受烹。
簡豎儒
作者：劉兼（唐）

蹄涔豈信有滄浪，螢火何堪並太陽。淵奧未曾探禹穴，近日冰壺多晦昧，虎皮羊質也觀光。
貽諸學童
作者：劉兼（唐）

橫經叉手步還趨，積善方知慶有餘。五個小雛離學院，勸汝立身須苦志，月中丹桂自扶疏。
吳：黃金車
作者：孫元晏（唐）

分擘山河即漸開，許昌基業已傾頹。黃金車與斑斕耳，早個須知入讖來。
吳：赤壁
作者：孫元晏（唐）

會獵書來舉國驚，只應周魯不教迎。曹公一戰奔波後，赤壁功傳萬古名。
吳：魯肅指囷
作者：孫元晏（唐）

破產移家事亦難，佐吳從此霸江山。爭教不立功勳得，指出千囷如等閒。
吳：甘甯斫營
作者：孫元晏（唐）

夜深偷入魏軍營，滿寨驚忙火似星。百口寶刀千匹絹，也應消得與甘寧。
吳：徐盛
作者：孫元晏（唐）

欲把江山鼎足分，邢真銜冊到江南。當時將相誰堪重，徐盛將軍最不甘。
吳：魯肅
作者：孫元晏（唐）

斫案興言斷眾疑，鼎分從此定雄雌。若無子敬心相似，爭得烏林破魏師。
吳：武昌
作者：孫元晏（唐）

西塞山高截九垓，讖謠終日自相催。武昌魚美應難戀，歷數須歸建業來。
吳：顧雍
作者：孫元晏（唐）

贊國經綸更有誰，蔡公相歎亦相師。貴為丞相封侯了，歸後家人總不知。
吳：呂蒙
作者：孫元晏（唐）

幼小家貧實可哀，願徵行去志難回。不探虎穴求身達，爭得人間富貴來。
吳：介象
作者：孫元晏（唐）

好道君王遇亦難，變通靈異幾多般。介先生有神仙術，釣得鱸魚在玉盤。
吳：濡須塢
作者：孫元晏（唐）

風揭洪濤響若雷，枕波為壘險相隈。莫言有個濡須塢，幾度曹公失志回。
吳：周泰
作者：孫元晏（唐）

名與諸公又不同，金瘡痕在滿身中。不將禦蓋宣恩澤，誰信將軍別有功。
吳：張紘
作者：孫元晏（唐）

東部張公與眾殊，共施經略贊全吳。陳琳漫自稱雄伯，神氣應須怯大巫。
吳：太史慈
作者：孫元晏（唐）

聖德招賢遠近知，曹公心計卻成欺。陳韓昔日嘗投楚，豈是當歸召得伊。
吳：孫堅後
作者：孫元晏（唐）

委存張公翊聖材，幾將賢德贊文臺。爭教不霸江山得，日月徵曾入夢來。
吳：陸統
作者：孫元晏（唐）

將軍身歿有兒孤，虎子為名教讀書。更向宮中教騎馬，感君恩重合何如。
吳：青蓋
作者：孫元晏（唐）

歷數將終勢已摧，不修君德更堪哀。被他青蓋言相誤，元是須教入晉來。
晉：七寶鞭
作者：孫元晏（唐）

天命須知豈偶然，亂臣徒欲用兵權。聖謨廟略還應別，渾不消他七寶鞭。
晉：庾悅鵝炙
作者：孫元晏（唐）

春暖江南景氣新，子鵝炙美就中珍。庾家廚盛劉公困，渾弗相貽也惱人。
晉：謝玄
作者：孫元晏（唐）

百萬兵來逼合肥，謝玄為將統雄師。旌旗首尾千餘裡，渾不消他一局棋。
晉：謝混
作者：孫元晏（唐）

尚主當初偶未成，此時誰合更關情。可憐謝混風華在，千古翻傳禁臠名。
晉：陸玩
作者：孫元晏（唐）

陸公高論亦由衷，謙讓還慚未有功。天下忠良人慾盡，始應交我作三公。
晉：王坦之
作者：孫元晏（唐）

晉祚安危只此行，坦之何必苦憂驚。謝公合定寰區在，爭遣當時事得成。
晉：蒲葵扇
作者：孫元晏（唐）

拋舍東山歲月遙，幾施經略挫雄豪。若非名德喧寰宇，爭得蒲葵價數高。
晉：王郎
作者：孫元晏（唐）

太尉門庭亦甚高，王郎名重禮相饒。自家妻父猶如此，誰更逢君得折腰。
晉：劉毅
作者：孫元晏（唐）

繞床堪壯喝盧聲，似鐵容儀眾盡驚。二十七人同舉義，幾人全得舊功名。
晉：王恭
作者：孫元晏（唐）

春風濯濯柳容儀，鶴氅神情舉世推。可惜教君仗旄鉞，枉將心地託牢之。
晉：謝公賭墅
作者：孫元晏（唐）

發遣將軍欲去時，略無情撓只貪棋。自從乞與羊曇後，賭墅功成更有誰。
晉：苻堅投棰
作者：孫元晏（唐）

投棰填江語未終，謝安乘此立殊功。三臺星爛乾坤在，且與張華死不同。
晉：衛玠
作者：孫元晏（唐）

叔寶羊車海內稀，山家女婿好風姿。江東士女無端甚，看殺玉人渾不知。
晉：郭璞脫襦
作者：孫元晏（唐）

吟坐因思郭景純，每言窮達似通神。到頭分命難移改，解脫青襦與別人。
晉：庾樓
作者：孫元晏（唐）

江州樓上月明中，從事同登眺遠空。玉樹忽薶千載後，有誰重此繼清風。
晉：新亭
作者：孫元晏（唐）

容易乘虛逼帝畿，滿江艛櫓與旌旗。盧循若解新亭上，勝負還應未可知。
宋：大峴
作者：孫元晏（唐）

大峴才過喜可知，指空言已副心期。公孫計策嗟無用，天與南朝作霸基。
宋：放宮人
作者：孫元晏（唐）

納諫廷臣免犯顏，自然恩可霸江山。姚興侍女方承寵，放出宮闈若等閒。
宋：借南苑
作者：孫元晏（唐）

人主詞應不偶然，幾人曾說笑掀天。不知南苑今何在，借與張公三百年。
宋：謝澹雲霞友
作者：孫元晏（唐）

仗氣淩人豈可親，只將範泰是知聞。緣何喚作雲霞友，卻恐雲霞未似君。
宋：烏衣巷
作者：孫元晏（唐）

古跡荒基好歎嗟，滿川吟景只煙霞。烏衣巷在何人住，回首令人憶謝家。
宋：袁粲
作者：孫元晏（唐）

負才尚氣滿朝知，高臥閑吟見客稀。獨步何人識袁尹，白楊郊外醉方歸。
宋：劉伯龍
作者：孫元晏（唐）

位重何如不厭貧，伯龍孤子只修身。固知生計還須有，窮鬼臨時也笑人。
宋：王方平
作者：孫元晏（唐）

拂衣耕釣已多時，江上山前樂可知。著卻貂裘將採藥，任他人喚作漁師。
宋：黃羅襦
作者：孫元晏（唐）

戚屬群臣盡見猜，預憂身後又堪哀。到頭委付何曾是，虛把羅襦與彥回。
宋：謝朏
作者：孫元晏（唐）

謝家諸子盡蘭香，各震芳名滿帝鄉。惟有千金更堪重，只將高臥向齊王。
宋：羊玄保
作者：孫元晏（唐）

運命將來各有期，好官才闕即思之。就中堪愛羊玄保，偏受君王分外知。
齊：謝朏
作者：孫元晏（唐）

解璽傳呼詔侍中，卻來高臥豈疏慵。此時忠節還稀有，堪羨君王特地容。
齊：小兒執燭
作者：孫元晏（唐）

謝公情量已難量，忠宋心誠豈暫忘。執燭小兒渾放去，略無言語與君王。
齊：王僧佑
作者：孫元晏（唐）

肯與公卿作等倫，澹然名德只推君。任他車騎來相訪，簫鼓盈庭似不聞。
齊：王僧虔
作者：孫元晏（唐）

位高名重不堪疑，懇讓儀同帝亦知。不學常流爭進取，卻憂門有二臺司。
齊：明帝裹蒸
作者：孫元晏（唐）

至尊尊貴異人間，禦膳天廚豈等閒。惜得裹蒸無用處，不如安霸取江山。
齊：鬱林王
作者：孫元晏（唐）

強哀強慘亦從伊，歸到私庭喜可知。喜字漫書三十六，到頭能得幾多時。
齊：何氏小山
作者：孫元晏（唐）

顯達何曾肯繫心，築居郊外好園林。賺他謝朏出山去，贏得高名直至今。
齊：王倫之
作者：孫元晏（唐）

豫章太守重詞林，圖畫陳蕃與華歆。更奠子將並孺子，為君千載作知音。
齊：潘妃
作者：孫元晏（唐）

曾步金蓮寵絕倫，豈甘今日委埃塵。玉兒還有懷恩處，不肯將身嫁小臣。
齊：王亮
作者：孫元晏（唐）

後見梁王未免哀，奈何無計拯傾頹。若教彼相顛扶得，爭遣明公到此來。
梁：分宮女
作者：孫元晏（唐）

滌蕩齊宮法令新，分張宮女二千人。可憐無限如花貌，重見世間桃李春。
梁：馬仙埤
作者：孫元晏（唐）

齊朝太守不甘降，忠節當時動四方。義士要教天下見，且留君住待袁昂。
梁：勍敵
作者：孫元晏（唐）

傳聞天子重儒才，特為皇華綺宴開。今日方驚遇勍敵，此人元自北朝來。
梁：蔡撙
作者：孫元晏（唐）

紫茄白莧以為珍，守任清真轉更貧。不飲吳興郡中水，古今能有幾多人。
梁：楚祠
作者：孫元晏（唐）

曾與蕭侯醉玉杯，此時神影盡傾頹。莫雲千古無靈聖，也向西川助敵來。
梁：謝朏小輿
作者：孫元晏（唐）

小輿升殿掌鈞臺，不免無憀卻憶回。應恨被他何胤誤，悔先容易出山來。
梁：八關齋
作者：孫元晏（唐）

依憑金地甚虔誠，忍溺空王為聖明。內殿設齋申禱祝，豈無功德及臺城。
梁：庾信
作者：孫元晏（唐）

苦心詞賦向誰談，淪落周朝志豈甘。可惜多才庾開府，一生惆悵憶江南。
陳：王僧辨
作者：孫元晏（唐）

彼此英雄各有名，石頭高臥擬爭衡。當時堪笑王僧辨，待欲將心託聖明。
陳：武帝蚌盤
作者：孫元晏（唐）

金翠絲黃略不舒，蚌盤清宴意何如。豈知三閣繁華日，解為君王妙破除。
陳：虞居士
作者：孫元晏（唐）

苦諫將軍總不知，幾隨煙焰作塵飛。東山居士何人識，惟有君王卻許歸。
陳：姚察
作者：孫元晏（唐）

曾佐徐陵向北遊，剖陳疑事動名流。卻歸掌選清何甚，一匹花綀不肯收。
陳：宣帝傷將卒
作者：孫元晏（唐）

前後兵師戰勝回，百餘城壘盡歸來。當時將卒應知感，況得君王為舉哀。
陳：臨春閣
作者：孫元晏（唐）

臨春高閣上侵雲，風起香飄數裡聞。自是君王正沈醉，豈知訊息報隋軍。
陳：結綺閣
作者：孫元晏（唐）

結綺高宜眺海涯，上淩丹漢拂雲霞。一千朱翠同居此，爭奈恩多屬麗華。
陳：望仙閣
作者：孫元晏（唐）

多少沈檀結築成，望仙為號倚青冥。不知孔氏何形狀，醉得君王不解醒。
陳：三閣
作者：孫元晏（唐）

三閣相通綺宴開，數千朱翠繞週迴。只知斷送君王醉，不道韓擒已到來。
陳：狎客
作者：孫元晏（唐）

八宮妃盡賦篇章，風揭歌聲錦繡香。選得十人為狎客，有誰能解諫君王。
陳：淮水
作者：孫元晏（唐）

文物衣冠盡入秦，六朝繁盛忽埃塵。自從淮水乾枯後，不見王家更有人。
陳：江令宅
作者：孫元晏（唐）

不向南朝立諫名，舊居基在事分明。令人惆悵江中令，只作篇章過一生。
陳：後庭舞
作者：孫元晏（唐）

嬿婉回風態若飛，麗華翹袖玉為姿。後庭一曲從教舞，舞破江山君未知。
聖政紀頌
作者：來鵠（唐）

三皇不書，五帝不紀。有聖有神，風銷日已。何教何師，成天造地，不昏不圯。言得非排，文得聖齒。表表如見者，嗚呼！貞觀多籲，永徽多俞。廷日發論，殿日發謨。牙孽不作，鳥鼠不除。論出不蓋，謨行不紆。楹然史臣，不梏爾智，不息我愚。執言直注，史文直敷。故得粲粲朝典，落落廷謇。聖牘既多，堯風不淺。頌編坦軸，君出臣顯。若儼見旒，若俯見冕。無閑殿曠廷，暨乎後相圖身，天子專問。我獨以言，史不得近。丘明見嫌，倚相在擯。秉筆如今，隨班不進。班退史歸，炯哉時皇，言必成章。德宣五帝，道奧三皇。如何翌臣，垣私藩已，遠史廋唐。俾德音嘉訪，默縮暗亡。咽典噤法，謂乎殿空扆逸，朝懵廷荒。不知奸蔽，文失汪洋。有貞觀業，有永徽綱。亦匿匪見，亦寢匪彰。賴有後臣，乃具前欺，大陳不敬。曰逐史之喻，請以物並。且十夫樹楊，一夫欲競。栽既未牢，摒豈能盛！帝業似栽，不傳親問，不寫密諍。孰示來朝，以光神政。由是天呼震吸，徵奔召急。史題筆來，叱廷而入。端耳抗目，不撝不挹。獬豸側頭，螭虯擺濕。握管絕怡，大何不顯，細何不明。語未絕緒，史已錄成。謂之何書，方之我後，錄裡書分。錄有君法，書有君文。君法君文，君劬臣勞，上討下述。惟勤惟明，在聖政紀出。至德何比，有道有謨，在聖政紀書。一體列秩，同力翼戴。祈福去邪，不偷不蓋，在聖政紀載。諒夫！總斯不朽，可懸魏闕。愚得是言，非訕非伐。實謂醫臣渾沌，開君日月。妖物雰死，天文光發。惟我之有頌兮，奚斯躍而董狐蹶。
宛陵送李明府罷任歸江州
作者：來鵠（唐）

菊花村晚雁來天，共把離觴向水邊。官滿便尋垂釣侶，倘見吾鄉舊知己，為言憔悴過年年。
清明日與友人遊玉粒塘莊
作者：來鵠（唐）

幾宿春山逐陸郎，清明時節好煙光。歸穿細荇船頭滑，不堪吟罷東回首，滿耳蛙聲正夕陽。
寒食山館書情
作者：來鵠（唐）

獨把一杯山館中，每經時節恨飄蓬。侵階草色連朝雨，分明記得還家夢，徐孺宅前湖水東。
病起
作者：來鵠（唐）

春初一臥到秋深，不見紅芳與綠陰。窗下展書難久讀，在舍渾如遠鄉客，詩僧酒伴鎮相尋。
鄂渚除夜書懷
作者：來鵠（唐）

鸚鵡洲頭夜泊船，此時形影共淒然。難歸故國干戈後，自嗟落魄無成事，明日春風又一年。
鄂渚清明日與鄉友登頭陀山
作者：來鵠（唐）

冷酒一杯相勸頻，異鄉相遇轉相親。落花風裡數聲笛，思量費子真仙子，不作頭陀山下塵。
蠶婦
作者：來鵠（唐）

曉夕採桑多苦辛，好花時節不閑身。若教解愛繁華事，凍殺黃金屋裡人。
題廬山雙劍峰
作者：來鵠（唐）

倚天雙劍古今閑，三尺高於四面山。若使火雲燒得動，始應農器滿人間。
雲
作者：來鵠（唐）

千形永珍竟還空，映水藏山片複重。無限旱苗枯欲盡，悠悠閑處作奇峰。
金錢花
作者：來鵠（唐）

也無稜郭也無神，露洗還同鑄出新。青帝若教花裡用，牡丹應是得錢人。
曉雞
作者：來鵠（唐）

黯黯嚴城罷鼓鼙，數聲相續出寒棲。不嫌驚破紗窗夢，卻怕為妖半夜啼。
山中避難作
作者：來鵠（唐）

山頭烽火水邊營，鬼哭人悲夜夜聲。唯有碧天無一事，日還西下月還明。
早春
作者：來鵠（唐）

新曆才將半紙開，小庭猶聚爆竿灰。偏憎楊柳難鈐轄，又惹東風意緒來。
鷺鷥
作者：來鵠（唐）

嫋絲翹足傍澄瀾，消盡年光佇思間。若使見魚無羨意，向人姿態更應閑。
子規
作者：來鵠（唐）

雨恨花愁同此冤，啼時聞處正春繁。千聲萬血誰哀爾，爭得如花笑不言。
新安官舍閑坐
作者：來鵠（唐）

寂寞空階草亂生，簟涼風動若為情。不知獨坐閑多少，看得蜘蛛結網成。
除夜
作者：來鵠（唐）

事關休慼已成空，萬裡相思一夜中。愁到曉雞聲絕後，又將憔悴見春風。
遊魚
作者：來鵠（唐）

弄萍隈荇思夷猶，掉尾揚鬐逐慢流。應怕碧巖巖下水，浮藤如線月如鉤。
鸚鵡
作者：來鵠（唐）

色白還應及雪衣，嘴紅毛綠語仍奇。年年鎖在金籠裡，何似隴山閑處飛。
偶題二首
作者：來鵠（唐）

近來靈鵲語何疏，獨憑欄幹恨有殊。一夜綠荷霜剪破，賺他秋雨不成珠。水邊箕踞靜書空，欲解愁腸酒不濃。可惜青天好雷雹，只能驅趁懶蛟龍。
惜花
作者：來鵠（唐）

東風漸急夕陽斜，一樹夭桃數日花。為惜紅芳今夜裡，不知和月落誰家。
洞庭隱
作者：來鵠（唐）

高臥洞庭三十春，芰荷香裡獨垂綸。莫嫌無事閑銷日，有事始憐無事人。
古劍池
作者：來鵠（唐）

秋水蓮花三四枝，我來慷慨步遲遲。不決浮雲斬邪佞，直成龍去欲何為。
梅花
作者：來鵠（唐）

枝枝倚檻照池冰，粉薄香殘恨不勝。佔得早芳何所利，與他霜雪助威稜。
聞蟬
作者：來鵠（唐）

綠槐陰裡一聲新，霧薄風輕力未勻。莫道聞時總惆悵，有愁人有不愁人。
賣花謠
作者：來鵠（唐）

紫豔紅苞價不同，匝街羅列起香風。無言無語呈顏色，知落誰家池館中。
子規
作者：來鵠（唐）

月落空山聞數聲，此時孤館酒初醒。投人語若似伊淚，口畔血流應始聽。
句
作者：來鵠（唐）

回眸綠水波初起，合掌白蓮花未開。（觀懺會夫人，
題呂食新水閣兼寄南商州郎中
作者：朱景玄（唐）

丹檻初結構，孤高冠清川。庭臨穀中樹，簷落山上泉。曉色掛殘月，夜聲雜繁弦。青春去如水，康樂歸何年。
華山南望春
作者：朱景玄（唐）

靈嶽多異狀，巉巉出虛空。閑雲戀巖壑，起滅蒼翠中。皓氣澄野水，神光秘瓊宮。鶴巢前林雪，瀑落滿澗風。春盡花未發，川迴路難窮。何因著山屐，鹿跡尋羊公。
水閣
作者：朱景玄（唐）

樓居半池上，澄影共相空。謝守題詩處，蓮開淨碧中。
迎風亭
作者：朱景玄（唐）

山雨留清氣，溪飆送早涼。時回石門步，階下碧雲光。
雙櫧亭
作者：朱景玄（唐）

連簷對雙樹，冬翠夏無塵。未肯慚桃李，成陰不待春。
蓮亭
作者：朱景玄（唐）

回塘最幽處，拍水小亭開。莫怪闌幹濕，鵁鶄夜宿來。
中峰亭
作者：朱景玄（唐）

中峰上翠微，窗曉早霞飛。幾引登山屐，春風踏雪歸。
飛雲亭
作者：朱景玄（唐）

上結孤圓頂，飛軒出泰清。有時迷處所，梁棟曉雲生。
四望亭
作者：朱景玄（唐）

高亭群峰首，四面俯晴川。每見晨光曉，階前萬井煙。
望蓮臺
作者：朱景玄（唐）

秋臺好登望，菡萏發清池。半似紅顏醉，淩波欲暮時。
茶亭
作者：朱景玄（唐）

靜得塵埃外，茶芳小華山。此亭真寂寞，世路少人閑。
宿新安村步
作者：朱景玄（唐）

淅淅寒流漲淺沙，月明空渚遍蘆花。離人偶宿孤村下，永夜聞砧一兩家。
遠聞本郡行春到舊山二首
作者：朱景玄（唐）

一身從宦留京邑，五馬遙聞到舊山。已領煙霞光野徑，深慚老幼候柴關。清風借響松筠外，畫隼停暉水石間。定掩溪名在圖傳，共知軒蓋此登攀。
和崔使君臨發不得觀積雪
作者：朱景玄（唐）

貧居稍與池塘近，旬日軒車不降來。一樹瓊花空有待，曉風看落滿青苔。
句
作者：朱景玄（唐）

塞鴻先秋去，邊草入夏生。
別青州妓段東美
作者：薛宜僚（唐）

經年郵驛許安棲，一會他鄉別恨迷。今日海帆飄萬裡，不堪腸斷對含啼。阿母桃花方似錦，王孫草色正如煙。不須更向滄溟望，惆悵歡情恰一年。
詠韋皋
作者：郭圓（唐）

宣父從周又適秦，昔賢誰少出風塵。當時甚訝張延賞，不識韋皋是貴人。
進宣宗收復河湟詩
作者：崔鉉（唐）

邊陲萬裡注恩波，宇宙群芳洽凱歌。右地名王爭解辮，共遇聖明千載運，更觀俗阜與時和。
詠架上鷹
作者：崔鉉（唐）

天邊心膽架頭身，欲擬飛騰未有因。萬裡碧霄終一去，不知誰是解絛人。
越亭二十韻
作者：元晦（唐）

乏才叨八使，徇祿非三顧。南服頒詔條，東林證迷誤。未聞述職效，偶脫囂煩趣。激水浚坳塘，緣崖欹磴步。西巖煥朝旭，深壑囊宿霧。影氣爽衣巾，涼颸輕杖履。臨高神慮寂，遠眺川原布。孤帆逗汀煙，翻鴉集江樹。獨探洞府靜，恍若偓佺遇。一瞬契真宗，百年成妄故。孱顏石戶啟，杳靄溪雲度。松籟韻宮商，鴛甍勢翔溯。津樑危彴架，濟物虛舟渡。環流馳羽觴，金英妒妝嫭。笳吟寒壘迥，鳥噪空山暮。悵望麋鹿心，低迴車馬路。懸冠謝陶令，褫佩懷疏傅。遐想蛻纓緌，徒慚恤襦袴。福盈禍之倚，權勝道所惡。何必棲禪關，無言自冥悟。
除浙東留題桂郡林亭
作者：元晦（唐）

紫泥遠自金鑾降，朱旆翻馳鏡水頭。陶令風光偏畏夜，莫遣豔歌催客醉，不堪回首翠蛾愁。
句
作者：元晦（唐）

石靜如開鏡，山高若聳蓮。筍竿抽玉管，花蔓綴金鈿。。
和元常侍除浙東留題
作者：路貫（唐）

謝安致理逾三載，黃霸清聲徹九重。猶輟佩環歸鳳闕，共喜甘棠有新詠，獨慚霜鬢又攀龍。
贈鞏疇
作者：鄭燻（唐）

密雪松桂寒，書窗導餘清。風撼冰玉碎，階前琴磬聲。榻靜幾硯潔，帙散縑緗明。高論展僧肇，精言資鞏生。立意加玄虛，析理分縱橫。萬化悉在我，一物安能驚。江海何所動，丘山常自平。遲速不相閡，後先徒起爭。鏡照分妍醜，秤稱分重輕。顏容寧入鑒，銖兩豈關衡。蘊微道超忽，剖鐙音泠泠。紙上掣牢鍵，舌端搖利兵。圓澈保直性，客塵排妄情。有住即非住，無行即是行。疏越舍朱弦，哇淫鄙秦箏。淡薄貴無味，羊斟慚大羹。洪遠包乾坤，幽窅潛沈冥。罔煩跬步舉，頓達萬里程。廬遠尚莫曉，隱留曾誤聽。直須持妙說，共詣毗耶城。
句
作者：鄭燻（唐）

項斯逢水部，誰道不關情。
雅琴篇
作者：司馬逸客（唐）

亭亭嶧陽樹，落落千萬尋。獨抱出雲節，孤生不作林。影搖綠波水，彩絢丹霞岑。直幹思有託，雅志期所任。匠者果留盼，雕斫為雅琴。文以楚山玉，錯以昆吾金。虯鳳吐奇狀，商徵含清音。清音雅調感君子，馬卿臺上應蕪沒，阮籍帷前空已矣。山情水意君不知，隴水悲風已嗚咽，離鶤別鶴更淒清。將軍塞外多奇操，自言幽隱乏先容，不道人物知音寡。誰能一奏和天地，歲歲汾川事簫鼓，朝朝伊水聽笙簧。窈窕樓臺臨上路，猶憐雅歌淡無味，淥水白雲誰相貴。還將逸詞賞幽心，願持東武宮商韻，長奉南燻億萬年。
三婦豔
作者：王紹宗（唐）

大婦能調瑟，中婦詠新詩。小婦獨無事，花庭曳履綦。上客且安坐，春日正遲遲。
別離怨
作者：鄭遂初（唐）

蕩子戍遼東，連年信不通。塵生錦步障，花送玉屏風。只怨紅顏改，寧辭玉簟空。系書春雁足，早晚到雲中。
寒食
作者：李崇嗣（唐）

普天皆滅焰，匝地盡藏煙。不知何處火，來就客心然。
覽鏡
作者：李崇嗣（唐）

歲去紅顏盡，愁來白髮新。今朝開鏡匣，疑是別逢人。
獨愁
作者：李崇嗣（唐）

聞道成都酒，無錢亦可求。不知將幾鬥，銷得此來愁。
昭君怨三首
作者：東方虯（唐）

漢道方全盛，朝廷足武臣。何須薄命妾，辛苦事和親。掩淚辭丹鳳，銜悲向白龍。單於浪驚喜，無復舊時容。胡地無花草，春來不似春。自然衣帶緩，非是為腰身。
春雪
作者：東方虯（唐）

春雪滿空來，觸處似花開。不知園裡樹，若個是真梅。
逸人歌贈李山人
作者：張楚金（唐）

上有堯兮下有由，眠松陽兮漱潁流。其貌古，其心幽，
謫南海過始興廣勝寺果上人房
作者：房融（唐）

零落嗟殘命，蕭條託勝因。方燒三界火，遽洗六情塵。隔嶺天花發，淩空月殿新。誰令鄉國夢，終此學分身。
詠院中叢竹
作者：呂太一（唐）

擢擢當軒竹，青青重歲寒。心貞徒見賞，籜小未成竿。
和呂禦史詠院中叢竹
作者：張紘（唐）

聞君庭竹詠，幽意歲寒多。歎息為冠小，良工將奈何。
《閨怨
作者：張紘（唐）

去年離別雁初歸，今夜裁縫螢已飛。徵客近來音信斷，不知何處寄寒衣。
行路難
作者：張紘（唐）

君不見溫家玉鏡臺，提攜抱握九重來。君不見相如綠綺琴，一撫一拍鳳凰音。人生意氣須及早，莫負當年行樂心。荊王奏曲楚妃歎，當春對酒不須疑，視日相看能幾時。春風吹盡燕初至，人生翻覆何常定，誰保容顏無是非。
別親朋
作者：鄭蜀賓（唐）

畏途方萬裡，生涯近百年。不知將白首，何處入黃泉。
括蒼山
作者：劉昭禹（唐）

盡日行方半，諸山直下看。白雲隨步起，危徑極天盤。瀑頂橋形小，溪邊店影寒。往來空太息，玄鬢改非難。
憶天臺山
作者：劉昭禹（唐）

常記遊靈境，道人情不低。巖房容偃息，天路許相攜。霞散曙峰外，虹生涼瀑西。何當塵役了，重去聽猿啼。
冬日暮國清寺留題
作者：劉昭禹（唐）

天臺山下寺，冬暮景如屏。樹密風長在，年深像有靈。高鐘疑到月，遠燒欲連星。因共真僧話，心中萬慮寧。
靈溪觀
作者：劉昭禹（唐）

鼇海西邊地，宵吟景象寬。雲開孤月上，瀑噴一山寒。人異發常綠，草靈秋不幹。無由此棲息，魂夢在長安。
懷華山隱者
作者：劉昭禹（唐）

先生入太華，杳杳絕良音。秋夢有時見，孤雲無處尋。神清峰頂立，衣冷瀑邊吟。應笑幹名者，六街塵土深。
贈惠律大師
作者：劉昭禹（唐）

秋是憶山日，禪窗露灑餘。幾懸華頂夢，應寄沃洲書。風月資吟筆，杉篁籠靜居。滿城誰不重，見著紫衣初。
經費冠卿舊隱
作者：劉昭禹（唐）

節高終不起，死戀九華山。聖主情何切，孤雲性本閑。名傳中國外，墳在亂松間。依約曾棲處，斜陽鳥自還。
聞蟬
作者：劉昭禹（唐）

一雨一番晴，山林冷落青。莫侵殘日噪，正在異鄉聽。孤館宿漳浦，扁舟離洞庭。年年當此際，那免鬢凋零。
送休公歸衡
作者：劉昭禹（唐）

草履初登南嶽船，銅瓶猶貯北山泉。衡陽舊寺春歸晚，門鎖寒潭幾樹蟬。
句
作者：劉昭禹（唐）

句向夜深得，心從天外歸。危樓聊側耳，高柳又鳴蟬。（《秋日登樓》，蘚色圍波井，花陰上竹樓。對面雷瞋樹，當街雨趁人。春光懷玉闕，萬裡起初程。江上呼風去，天邊掛席飛。漆燈尋黑洞，之字上危峰。
銅柱辭
作者：李宏皋（唐）

招靈鑄柱垂英烈，手執干戈徵百越。誕今鑄柱庇黔黎，五溪之眾不足平，我師輕躡如春冰。溪人畏威思納質，
題桃源
作者：李宏皋（唐）

山翠參差水渺茫，秦人昔在楚封疆。當時避世乾坤窄，他年倘遂平生志，來著霞衣侍玉皇。
李皋試詩
作者：何仲舉（唐）

似玉來投獄，拋家去就枷。可憐兩片木，夾卻一枝花。
句
作者：何仲舉（唐）

碧雲章句才離手，紫府神仙盡點頭。樹迎高鳥歸深野，雲傍斜陽過遠山。（《秋日晚望》，
耕夫謠
作者：徐仲雅（唐）

張緒逞風流，王衍事輕薄。出門逢耕夫，顏色必不樂。肥膚如玉潔，力拗絲不折。半日無耕夫，此輩總餓殺。
贈齊己
作者：徐仲雅（唐）

我唐有僧號齊己，未出家時宰相器。爰見夢中逢五丁，一言悟得生死海，芙蓉吐出琉璃心。悶見有唐風雅缺，格何古，天工未生誰知主。混沌鑿開雞子黃，真宰夜來調暖律，聲聲吹出嫩青春。調何雅，語何奇，血潑乾坤龍戰時。祖龍跨海日方出，一簟松風冷如冰，長伴巢由伸腳睡。
贈江處士
作者：徐仲雅（唐）

門在松陰裡，山僧幾度過。藥靈丸不大，棋妙子無多。薄霧籠寒徑，殘風戀綠蘿。金烏兼玉兔，年幾奈公何。
東華觀偃松
作者：徐仲雅（唐）

半已化為石，有靈通碧湘。生逢堯雨露，老直漢風霜。月滴蟾心水，龍遺腦骨香。始於毫末後，曾見幾興亡。
詠棕樹
作者：徐仲雅（唐）

葉似新蒲綠，身如亂錦纏。任君千度剝，意氣自沖天。
宮詞
作者：徐仲雅（唐）

內人曉起怯春寒，輕揭珠簾看牡丹。一把柳絲收不得，和風搭在玉欄杆。
句
作者：徐仲雅（唐）

屋面盡生人耳朵，籬頭多是老翁須。平分造化雙苞去，拆破春風兩面開。雲路半開千里月，洞門斜掩一天春。（《馬希範夜宴迎四儀夫人》）鑿開青帝春風國，移下姮娥夜月樓。（《馬殷明月圃》，珠璣影冷偏粘草，蘭麝香濃卻損花。山色曉堆羅黛雨，草梢春戛麝香風。衰蘭寂寞含愁綠，小杏妖嬈弄色紅。旁搜水脈湘心滿，遍揭泉根梵底通。水□滴殘青□瘦，石脂傾盡白雲空。深浦送回芳草日，急灘牽斷綠楊風。藕梢逆入銀塘裡，蘋跡潛來玉井中。敗菊籬疏臨野渡，落梅村冷隔江楓。剪開淨澗分苗稼，劃破漣漪下釣筒。
分水嶺
作者：伍彬（唐）

前賢功及物，禹後杳難儔。不改古今色，平分南北流。寒沖山影岸，清繞荻花洲。儘是朝宗去，潺潺早晚休。
句
作者：伍彬（唐）

稚子出看莎徑沒，漁翁來報竹橋流。蹤跡未辭鴛鷺客，夢魂先到鷓鴣村。
留宿廖融山齋
作者：楊徽之（唐）

清和春尚在，歡醉日何長。谷鳥隨柯轉，庭花奪酒香。初晴巖翠滴，向晚樹陰涼。別有堪吟處，相留宿草堂。
句
作者：楊徽之（唐）

新霜染楓葉，皎月借蘆花。廢宅寒塘水，荒墳宿草煙。
登祝融峰
作者：王元（唐）

草疊到孤頂，身齊高鳥翔。勢疑撞翼軫，翠欲滴瀟湘。雲濕幽崖滑，風梳古木香。晴空聊縱目，杳杳極窮荒。
懷翁宏
作者：王元（唐）

獨夜思君切，無人知此情。滄州歸未得，華髮別來生。孤館木初落，高空月正明。遠書多隔歲，獨念沒前程。
聽琴
作者：王元（唐）

拂塵開素匣，有客獨傷時。古調俗不樂，正聲君自知。寒泉出澗澀，老檜倚風悲。縱有來聽者，誰堪繼子期。
哭李韶
作者：王元（唐）

韶也命何奇，生前與世違。貧棲古梵剎，終著舊麻衣。雅句僧抄遍，孤墳客吊稀。故園今孰在，應見夢中歸。
題鄧真人遺址
作者：王元（唐）

三千功滿仙升去，留得山前舊隱基。但見白雲長掩映，近代無人尋異事，野泉噴月瀉秋池。
句
作者：王元（唐）

伴行惟瘦鶴，尋步入深雲。
謝翁宏以詩百篇見示
作者：廖融（唐）

高奇一百篇，造化見工全。積思遊滄海，冥搜入洞天。神珠迷罔象，端玉匪雕鐫。休歎不得力，離騷千古傳。
贈天臺逸人
作者：廖融（唐）

移檜託禪子，攜家上赤城。拂琴天籟寂，欹枕海濤生。雲白寒峰晚，鳥歌春穀晴。又聞求桂楫，載月十洲行。
古檜
作者：廖融（唐）

何人見植初，老樹梵王居。山鬼暗棲託，樵夫難破除。聲高秋漢迥，影倒月潭虛。盡日無僧倚，清風長有餘。
題伍彬屋壁
作者：廖融（唐）

圓塘綠水平，魚躍紫蓴生。要路貧無力，深村老退耕。犢隨原草遠，蛙傍塹籬鳴。撥棹茶川去，初逢穀雨晴。
夢仙謠
作者：廖融（唐）

琪木扶疏系辟邪，麻姑夜宴紫皇家。銀河旌節搖波影，星稀猶倚虹橋立，擬就張騫搭漢槎。
退宮妓
作者：廖融（唐）

神仙風格本難儔，曾從前皇翠輦遊。紅躑躅繁金殿暖，一旦色衰歸故里，月明猶夢按梁州。
句
作者：廖融（唐）

圭灶先知曉，盆池別見天，雲穿搗藥屋，雪壓釣魚舟。
贈廖融
作者：王正己（唐）

病起正當秋閣迥，酒醒迎對夜濤寒。爐中藥熟分僧飯，枕上琴閑借客彈。
句
作者：王正己（唐）

洗盂秋澗日華動，搗藥夜坐秋氣深。
送廖融處士南遊
作者：翁宏（唐）

病臥瘴雲間，莓苔漬竹關。孤吟牛渚月，老憶洞庭山。壯志潛消盡，淳風竟未還。今朝忽相遇，執手一開顏。
春殘
作者：翁宏（唐）

又是春殘也，如何出翠幃。落花人獨立，微雨燕雙飛。寓目魂將斷，經年夢亦非。那堪向愁夕，蕭颯暮蟬輝。
秋殘
作者：翁宏（唐）

又是秋殘也，無聊意若何。客程江外遠，歸思夜深多。峴首飛黃葉，湘湄走白波。仍聞漢都護，今歲合休戈。
句
作者：翁宏（唐）

萬木橫秋裡，孤舟半夜猿。漏光殘井甃，缺影背山椒。風回山火斷，潮落岸冰高。
過衡山贈廖處士
作者：張觀（唐）

未向漆園為傲吏，定應明代作徵君。傳家奕世無金玉，到頭終為蒼生起，休戀耕煙楚水濆。
竹枝詞二首
作者：孫光憲（唐）

門前春水白蘋花，岸上無人小艇斜。商女經過江欲暮，散拋殘食飼神鴉。亂繩千結絆人深，越羅萬丈表長尋。楊柳在身垂意緒，藕花落盡見蓮心。
楊柳枝詞四首
作者：孫光憲（唐）

閶門風暖落花幹，飛遍江城雪不寒。獨有晚來臨水驛，閒人多憑赤欄幹。有池有榭即濛濛，浸潤翻成長養功。恰似有人長點檢，著行排立向春風。根柢雖然傍濁河，無妨終日近笙歌。毿毿金帶誰堪比，還共黃鶯不較多。萬株枯槁怨亡隋，似吊吳臺各自垂。好是淮陰明月裡，酒樓橫笛不勝吹。
採蓮
作者：孫光憲（唐）

菡萏香連十頃陂，小姑貪戲採蓮遲。晚來弄水船頭濕，更脫紅裙裹鴨兒。
八拍蠻
作者：孫光憲（唐）

孔雀尾拖金線長，怕人飛起入丁香。越女沙頭爭拾翠，相呼歸去背斜陽。
句
作者：孫光憲（唐）

曉廚烹淡菜，春杼種橦花。
詠蒲鞋
作者：劉章（唐）

吳江浪浸白蒲春，越女初挑一樣新。才自繡窗離玉指，今日高樓鴛瓦上，不知拋擲是何人。
夜坐
作者：路洵美（唐）

簾卷竹軒清，四鄰無語聲。漏從吟裡轉，月自坐來明。草木露華濕，衣裳寒氣生。難逢知鑒者，空悅此時情。
荊臺道院
作者：梁震（唐）

桑田一變賦歸來，爵祿焉能浼我哉。黃犢依然花竹外，清風萬古凜荊臺。
訴衷情
作者：魏承班（唐）

高歌宴罷月初盈，詩情引恨情。煙露冷，水流輕，羅帳嫋香平，恨頻生。思君無計睡還醒，隔層城。春深花簇小樓臺，風飄錦繡開。新睡覺，步香階，鬢亂墜金釵，語檀偎。臨行執手重重屬，幾千回。銀漢雲情玉漏長，蛩聲悄畫堂。筠簟冷，碧窗涼，皓月瀉寒光，割人腸。那堪獨自步池塘，對鴛鴦。金風輕透碧窗紗，銀釭焰影斜。欹枕臥，恨何賒，雲雨別吳娃，想容華。夢成幾度繞天涯，到君家。春情滿眼臉紅消，嬌妒索人饒。星靨小，玉璫搖，別後憶纖腰，夢魂勞。如今風葉又蕭蕭，恨迢迢。
生查子
作者：魏承班（唐）

煙雨晚晴天，零落花無語。難話此時心，梁燕雙來去。琴韻對燻風，有恨和情撫。腸斷斷弦頻，淚滴黃金縷。寂寞畫堂空，深夜垂羅幕。燈暗錦屏欹，月冷珠簾薄。愁恨夢難成，何處貪歡樂。看看又春來，還是長蕭索。離別又經年，獨對芳菲景。嫁得薄情夫，長抱相思病。花紅柳綠間晴空，蝶舞雙雙影。羞看繡羅衣，為有金鸞並。
菩薩蠻
作者：魏承班（唐）

羅裾薄薄秋波染，眉間畫得山兩點。相見綺筵時，翠翹雲鬢動，斂態彈金鳳。宴罷入蘭房，邀人解佩璫。羅衣隱約金泥畫，玳筵一曲當秋夜。聲顫覷人嬌，酒醺紅玉軟，眉翠秋山遠。繡幌麝煙沈，誰人知兩心。玉容光照菱花影，沉沉臉上秋波冷。白雪一聲新，寶釵搖翡翠，香惹芙蓉醉。攜手入鴛衾，誰人知此心。
漁歌子
作者：魏承班（唐）

柳如眉，雲似發，鮫綃霧縠籠香雪。夢魂驚，鐘漏歇，幾多情，無處說，落花飛絮清明節。少年郎，容易別，
滿宮花
作者：魏承班（唐）

雪霏霏，風凜凜，玉郎何處狂飲？醉時想得縱風流，春朝秋夜思君甚，愁見繡屏孤枕。少年何事負初心，寒夜長，更漏永，愁見透簾月影。王孫何處不歸來，金鴨無香羅帳冷，羞更雙鸞交頸。夢中幾度見兒夫，
謁金門
作者：魏承班（唐）

煙水闊，人值清明時節，雨細花零鶯語切，愁腸千萬結。雁去音徽斷絕，有恨欲憑誰說？無事傷心猶不徹，春欲半，堆砌落花千片。早是潘郎長不見，忍聽雙語燕。飛絮晴空颺遠，風送誰家弦管？愁倚畫屏凡事懶，長思憶，思憶佳辰輕擲。霜月透簾澄夜色，小屏山凝碧。恨恨君何太極，記得嬌嬈無力。獨坐思量愁似織，小芙蓉，香旖旎，碧玉堂深清似水。閉寶匣，掩金鋪，遲遲好景煙花媚，曲渚鴛鴦眠錦翅。凝然愁望靜相思，
玉樓春
作者：魏承班（唐）

寂寂畫堂樑上燕，高卷翠簾橫數扇。一庭春色惱人來，愁倚錦屏低雪面，淚滴繡羅金縷線。好天涼月盡傷心，輕斂翠蛾呈皓齒，鶯轉一枝花影裡。聲聲清迥遏行雲，玉斝滿斟情未已，促坐王孫公子醉。春風筵上貫珠勻，
黃鐘樂
作者：魏承班（唐）

池塘煙暖草萋萋，惆悵閑宵含恨，愁坐思堪迷。遙想玉人情事遠，音容渾似隔桃溪。偏記同歡秋月低，簾外論心花畔，和醉暗相攜。何事春來君不見，夢魂長在錦江西。
江城子
作者：尹鶚（唐）

裙拖碧，步飄香，織腰束素長。鬢雲光，拂面瓏璁，
何滿子
作者：尹鶚（唐）

雲雨常陪勝會，笙歌慣逐閒遊。錦裡風光應佔，方喜正同鴛帳，又言將往皇州。每憶良宵公子伴，
醉公子
作者：尹鶚（唐）

暮煙籠蘚砌，戟門猶未閉。盡日醉尋春，歸來月滿身。離鞍偎繡袂，墜巾花亂綴。何處惱佳人，檀痕衣上新。
女冠子
作者：尹鶚（唐）

雙成伴侶，去去不知何處。有佳期，霞帔金絲薄，懶乘丹鳳子，學跨小龍兒。叵耐天風緊，挫腰肢。
菩薩蠻
作者：尹鶚（唐）

隴雲暗合秋天白，俯窗獨坐窺煙陌。樓際角重吹，荒唐難共語，明日還應去。上馬出門時，金鞭莫與伊。嗚嗚曉角調如語，畫樓三會喧雷鼓。枕上夢方殘，蛾眉應斂翠，咫尺同千里。宿酒未全消，滿懷離恨饒。錦茵閑襯丁香枕，銀釭燼落猶慵寢。顒坐遍紅爐，少年狂蕩慣，花曲長牽絆。去便不歸來，空教駿馬回。
杏園芳
作者：尹鶚（唐）

嚴妝嫩臉花明，教人見了關情。含羞舉步越羅輕，稱娉婷。終朝咫尺窺香閣，迢遙似隔層城。何時休遣夢相縈，
清平樂
作者：尹鶚（唐）

偎紅斂翠，盡日思閒事。髻滑鳳凰釵欲墜，雨打梨花滿地。繡衣獨倚闌幹，玉容似怯春寒。應待少年公子，芳年妙妓，淡拂鉛華翠。輕笑自然生百媚，爭那尊前人意。酒傾琥珀杯時，更堪能唱新詞。賺得王孫狂處，
滿宮花
作者：尹鶚（唐）

月沉沉，人悄悄，一炷後庭香嫋。風流帝子不歸來，離恨多，相見少，何處醉迷三島？漏清宮樹子規啼，
臨江仙
作者：尹鶚（唐）

一番荷芰生池沼，檻前風送馨香。昔年於此伴蕭娘。相偎佇立，牽惹敘衷腸。時逞笑容無限態，還如菡萏爭芳。別來虛遣思悠颺。慵窺往事，金鎖小蘭房。深秋寒夜銀河靜，月明深院中庭。西窗幽夢等閒成。逡巡覺後，特地恨難平。紅燭半條殘焰短，依稀暗背銀屏。枕前何事最傷情？梧桐葉上，點點露珠零。
撥棹子
作者：尹鶚（唐）

風切切，深秋月，十朵芙蓉繁豔歇。小檻細腰無力，寸心恰似丁香結，看看瘦盡胸前雪。偏掛恨，少年拋擲。羞睹見，繡被堆紅閑不徹。丹臉膩，雙靨媚，冠子縷金裝翡翠。將一朵，瓊花堪比。窠窠繡，鸞鳳衣裳香窣地。銀臺蠟燭滴紅淚，醁酒勸人教半醉。簾幕外，月華如水。特地向，寶帳顛狂不肯睡。
秋夜月
作者：尹鶚（唐）

三秋佳節，罥晴空，凝碎露，茱萸千結。菊蕊和煙輕撚，一片豔歌聲揭。黃昏慵別，炷沉煙，燻繡被，翠帷同歇。醉並鴛鴦雙枕，窗透數條斜月。
金浮圖
作者：尹鶚（唐）

繁華地，王孫富貴。玳瑁筵開，下朝無事。壓紅茵、鳳舞黃金翅。玉立纖腰，一片揭天歌吹。滿目綺羅珠翠。和風淡蕩，偷散沉檀氣。堪判醉，韶光正媚。折盡牡丹，豔迷人意，還惜會難別易，金船更勸，勒住花驄轡。
定西番
作者：毛熙震（唐）

蒼翠濃陰滿院，鶯對語，蝶交飛，戲薔薇。斜日倚闌風好，餘香出繡衣。未得玉郎訊息，幾時歸。
何滿子
作者：毛熙震（唐）

寂寞芳菲暗度，歲華如箭堪驚。緬想舊歡多少事，深院空聞燕語，滿園閑落花輕。一片相思休不得，無語殘妝澹薄，含羞嚲袂輕盈。幾度香閨眠過曉，笑靨嫩疑花拆，愁眉翠斂山橫。相望只教添悵恨，
女冠子
作者：毛熙震（唐）

碧桃紅杏，遲日媚籠光影。彩霞深，香暖燻鶯語，翠鬟冠玉葉，霓袖捧瑤琴。應共吹簫侶，暗相尋。修蛾慢臉，不語檀心一點。小山妝，蟬鬢低含綠，悶來深院裡，閒步落花傍。纖手輕輕整，玉爐香。
酒泉子
作者：毛熙震（唐）

閑臥繡幃，慵想萬般情寵。錦檀偏，翹股重，翠雲欹。暮天屏上春山碧，映香煙霧隔。蕙蘭心，魂夢役，斂蛾眉。鈿匣舞鸞，隱映豔紅修碧。月梳斜，雲鬢膩，粉香寒。曉花微斂輕呵展，嫋釵金燕軟。日初升，簾半卷，對妝殘。
浣溪沙
作者：毛熙震（唐）

春暮黃鶯下砌前，水精簾影露珠懸，綺霞低映晚晴天。弱柳萬條垂翠帶，殘紅滿地碎香鈿，蕙風飄蕩散輕煙。花榭香紅煙景迷，滿庭芳草綠萋萋，金鋪閑掩繡簾低。紫燕一雙嬌語碎，翠屏十二晚峰齊，夢魂消散醉空閨。晚起紅房醉欲消，綠鬟雲散嫋金翹，雪香花語不勝嬌。好是向人柔弱處，玉纖時急繡裙腰，春心牽惹轉無憀。一隻橫釵墜髻叢，靜眠珍簟起來慵，繡羅紅嫩抹蘇胸。羞斂細蛾魂暗斷，困迷無語思猶濃，小屏香靄碧山重。雲薄羅裙綬帶長，滿身新裛瑞龍香，翠鈿斜映豔梅妝。佯不覷人空婉約，笑和嬌語太倡狂，忍教牽恨暗形相。碧玉冠輕嫋燕釵，捧心無語步香階，緩移弓底繡羅鞋。暗想歡娛何計好，豈堪期約有時乖，日高深院正忘懷。半醉凝情臥繡茵，睡容無力卸羅裙，玉籠鸚鵡厭聽聞。慵整落釵金翡翠，象梳欹鬢月生雲，錦屏綃幌麝煙燻。
後庭花
作者：毛熙震（唐）

鶯啼燕語芳菲節，瑞庭花發。昔時歡宴歌聲揭，管絃清越。自從陵谷追遊歇，畫梁塵黦。傷心一片如珪月，閑鎖宮闕。輕盈舞伎含芳豔，競妝新臉。步搖珠翠修蛾斂，膩鬟雲染。歌聲慢發開檀點，繡衫斜掩。時將纖手勻紅臉，笑拈金靨。越羅小袖新香蒨，薄籠金釧。倚闌無語搖輕扇，半遮勻面。春殘日暖鶯嬌懶，滿庭花片。爭不教人長相見，畫堂深院。
菩薩蠻
作者：毛熙震（唐）

梨花滿院飄香雪，高樓夜靜風箏咽。斜月照簾帷，小窗燈影背，燕語驚愁態。屏掩斷香飛，行雲山外歸。繡簾高軸臨塘看，雨翻荷芰真珠散。殘暑晚初涼，無憀悲往事，爭那牽情思。光影暗相催，等閒秋又來。天含殘碧融春色，五陵薄倖無訊息。盡日掩朱門，鶯啼芳樹暖，燕拂回塘滿。寂寞對屏山，相思醉夢間。
清平樂
作者：毛熙震（唐）

春光欲暮，寂寞閒庭戶。粉蝶雙雙穿檻舞，簾卷晚天疏雨。含愁獨倚閨幃，玉爐煙斷香微。正是銷魂時節，
更漏子
作者：毛熙震（唐）

秋色清，河影淡，深戶燭寒光暗。綃幌碧，錦衾紅，更漏咽，蛩鳴切，滿院霜華如雪。新月上，薄雲收，煙月寒，秋夜靜，漏轉金壺初永。羅幕下，繡屏空，人悄悄，愁無了，思夢不成難曉。長憶得，與郎期，
南歌子
作者：毛熙震（唐）

遠山愁黛碧，橫波慢臉明。膩香紅玉茜羅輕，鬢動行雲影，裙遮點屐聲。嬌羞愛問曲中名，惹恨還添恨，牽腸即斷腸。凝情不語一枝芳，暗想為雲女，應憐傅粉郎。晚來輕步出閨房，
木蘭花
作者：毛熙震（唐）

掩朱扉，鉤翠箔，滿院鶯聲春寂寞。勻粉淚，恨檀郎，對斜暉，臨小閣，前事豈堪重想著。金帶冷，畫屏幽，
小重山
作者：毛熙震（唐）

梁燕雙飛畫閣前，寂寥多少恨、懶孤眠。曉來閑處想君憐，紅羅帳、金鴨冷沉煙。誰信損嬋娟，倚屏啼玉箸、濕香鈿。四支無力上鞦韆，群花謝、愁對豔陽天。
臨江仙
作者：毛熙震（唐）

南齊天子寵嬋娟，六宮羅綺三千。潘妃嬌豔獨芳妍。椒房蘭洞，雲雨降神仙。縱態迷歡心不足，風流可惜當年。纖腰婉約步金蓮。妖君傾國，猶自至今傳。幽閨欲曙聞鶯轉，紅窗月影微明。好風頻謝落花聲。隔幃殘燭，猶照綺屏箏。繡被錦茵眠玉暖，炷香斜嫋煙輕。淡蛾羞斂不勝情。暗思閑夢，何處逐行雲。
寄吳士矩端公五十韻
作者：元稹（唐）

昔在鳳翔日，十歲即相識。未有好文章，逢人賞顏色。可憐何郎面，二十才冠飾。短髮予近梳，羅衫紫蟬翼。伯舅各驕縱，仁兄未摧抑。事業若杯盤，詩書甚徽纆。西州戎馬地，賢豪事雄特。百萬時可贏，十千良易借。寒食桐陰下，春風柳林側。藉草送遠遊，列筵酬博塞。萎蕤雲幕翠，燦爛紅茵赩。膾縷輕似絲，香醅膩如職。將軍頻下城，佳人盡傾國。媚語嬌不聞，纖腰軟無力。歌辭妙宛轉，舞態能剜刻。箏弦玉指調，粉汗紅綃拭。予時最年少，專務酒中職。未能解生獰，偏矜任狂直。曲庇桃根盞，橫講捎雲式。亂布鬥分朋，惟新間讒慝。恥作最先吐，羞言未朝食。醉眼漸紛紛，酒聲頻cH々。扣節參差亂，飛觥往來織。強起相維持，翻成兩匍匐。邊霜颯然降，戰馬鳴不息。但喜秋光麗，誰憂塞雲黑。常隨獵騎走，多在豪家匿。夜飲天既明，朝歌日還昃。荒狂歲雲久，名利心潛逼。時輩多得途，親朋屢相敕。閑因適農野，忽複愛稼穡。平生中聖人，翻然腐腸賊。亦從酒仙去，便被書魔惑。脫跡壯士場，甘心豎儒域。矜持翠筠管，敲斷黃金勒。屢益蘭膏燈，猶研兔枝墨。崎嶇來掉蕩，矯枉事沉默。隱笑甚艱難，斂容還屴崱。與君始分散，勉我勞修飾。岐路各營營，別離長惻惻。行看二十載，萬事紛何極。相值或須臾，安能洞胸臆。昨來陝郊會，悲歡兩難克。問我新相知，但報長相憶。豈無新知者，不及小相得。亦有生歲遊，同年不同德。為別詎幾時，伊予墜溝洫。大江鼓風浪，遠道參荊棘。往事返無期，前途浩難測。一旦得自由，相求北山北。
三月二十四日宿曾峰館，夜對桐花，寄樂天
作者：元稹（唐）

微月照桐花，月微花漠漠。怨澹不勝情，低迴拂簾幕。葉新陰影細，露重枝條弱。夜久春恨多，風清暗香薄。是夕遠思君，思君瘦如削。但感事暌違，非言官好惡。奏書金鑾殿，步屣青龍閣。我在山館中，滿地桐花落。
酬樂天書懷見寄
作者：元稹（唐）

新昌北門外，與君從此分。街衢走車馬，塵土不見君。君為分手歸，我行行不息。我上秦嶺南，君直樞星北。秦嶺高崔嵬，商山好顏色。月照山館花，裁詩寄相憶。天明作詩罷，草草隨所如。憑人寄將去，三月無報書。荊州白日晚，城上鼓鼕鼕。行逢賀州牧，致書三四封。封題樂天字，未坼已沾裳。坼書八九讀，淚落千萬行。中有酬我詩，句句截我腸。仍雲得詩夜，夢我魂淒涼。終言作書處，上直金鑾東。詩書費一夕，萬恨緘其中。中宵宮中出，複見宮月斜。書罷月亦落，曉燈隨暗花。想君書罷時，南望勞所思。況我江上立，吟君懷我詩。懷我浩無極，江水秋正深。清見萬丈底，照我平生心。感君求友什，因報壯士吟。持謝眾人口，銷盡猶是金。
酬樂天登樂遊園見憶
作者：元稹（唐）

昔君樂遊園，悵望天欲曛。今我大江上，快意波翻雲。秋空壓澶漫，澒洞無垢氛。四顧皆豁達，我眉今日伸。長安隘朝市，百道走埃塵。軒車隨對列，骨肉非本親。誇遊丞相第，偷入常侍門。愛君直如發，勿念江湖人。
酬樂天早夏見懷
作者：元稹（唐）

庭柚有垂實，燕巢無宿雛。我亦辭社燕，茫茫焉所如。君詩夏方早，我歎秋已徂。食物風土異，衾裯時節殊。荒草滿田地，近移江上居。八日複切九，月明侵半除。
酬樂天勸醉
作者：元稹（唐）

神曲清濁酒，牡丹深淺花。少年欲相飲，此樂何可涯。沉機造神境，不必悟楞伽。酡顏返童貌，安用成丹砂。劉伶稱酒德，所稱良未多。願君聽此曲，我為盡稱嗟。一杯顏色好，十盞膽氣加。半酣得自恣，酩酊歸太和。共醉真可樂，飛觥撩亂歌。獨醉亦有趣，兀然無與他。美人醉燈下，左右流橫波。王孫醉床上，顛倒眠綺羅。君今勸我醉，勸醉意如何。
和樂天初授戶曹喜而言志
作者：元稹（唐）

王爵無細大，得請即為恩。君求戶曹掾，貴以祿奉親。聞君得所請，感我欲沾巾。今人重軒冕，所重華與紛。矜誇仕臺閣，奔走無朝昏。君衣不盈篋，君食不滿囷。君言養既薄，何以榮我門。披誠再三請，天子憐儉貧。詞曹直文苑，捧詔榮且忻。歸來高堂上，兄弟羅酒尊。各稱千萬壽，共飲三四巡。我實知君者，千里能具陳。感君求祿意，求祿殊眾人。上以奉顏色，餘以及親賓。棄名不棄實，謀養不謀身。可憐白華士，永願淩青雲。
和樂天贈吳丹
作者：元稹（唐）

不識吳生面，久知吳生道。跡雖染世名，心本奉天老。雌一守命門，回九填血腦。委氣榮衛和，咽津顏色好。傳聞共甲子，衰隤盡枯槁。獨有冰雪容，纖華奪鮮縞。問人何能爾，吳實曠懷抱。弁冕徒掛身，身外非所寶。伊予固童昧，希真亦雲早。石壇玉晨尊，晝夜長自掃。密印視丹田，遊神夢三島。萬過黃庭經，一食青精稻。冥搜方朔桃，結念安期棗。綠發幸未改，丹誠自能保。行當擺塵纓，吳門事探討。君為先此詞，終期搴瑤草。
和樂天秋題曲江
作者：元稹（唐）

十載定交契，七年鎮相隨。長安最多處，多是曲江池。梅杏春尚小，芰荷秋已衰。共愛寥落境，相將偏此時。綿綿紅蓼水，颺颺白鷺鶿。詩句偶未得，酒杯聊久持。今來雲雨曠，舊賞魂夢知。況乃江楓夕，和君秋興詩。
和樂天別弟後月夜作
作者：元稹（唐）

聞君別愛弟，明天照夜寒。秋雁拂簷影，曉琴當砌彈。悵望天澹澹，因思路漫漫。吟為別弟操，聞者為辛酸。況我兄弟遠，一身形影單。江波浩無極，但見時歲闌。
和樂天秋題牡丹叢
作者：元稹（唐）

敝宅豔山卉，別來長歎息。吟君晚叢詠，似見摧頹色。欲識別後容，勤過晚叢側。
春月
作者：元稹（唐）

春月雖至明，終有靄靄光。不似秋冬色，逼人寒帶霜。纖粉澹虛壁，輕煙籠半床。分暉間林影，餘照上虹梁。病久塵事隔，夜閑清興長。擁抱顛倒領，步屣東西廂。風柳結柔援，露梅飄暗香。雪含櫻綻蕊，珠蹙桃綴房。杳杳有餘思，行行安可忘。四鄰非舊識，無以話中腸。南有居士儼，默坐調心王。款關一問訊，為我披衣裳。延我入深竹，暖我於小堂。視身琉璃瑩，諭指芭蕉黃。複有比丘溢，早傳龍樹方。口中秘丹訣，肘後懸青囊。錫杖雖獨振，刀圭期共嘗。未知仙近遠，已覺神輕翔。夜久魂耿耿，月明露蒼蒼。悲哉沉眠士，寧見茲夕良。
月臨花
作者：元稹（唐）

臨風颺颺花，透影朧朧月。巫峽隔波雲，姑峰漏霞雪。鏡勻嬌麵粉，燈泛高籠纈。夜久清露多，啼珠墜還結。
紅芍藥
作者：元稹（唐）

芍藥綻紅綃，巴籬織青瑣。繁絲蹙金蕊，高焰當爐火。翦刻彤雲片，開張赤霞裹。煙輕琉璃葉，風亞珊瑚朵。受露色低迷，向人嬌婀娜。酡顏醉後泣，小女妝成坐。豔豔錦不如，夭夭桃未可。晴霞畏欲散，晚日愁將墮。結植本為誰，賞心期在我。採之諒多思，幽贈何由果。
送王十一南行
作者：元稹（唐）

夏水漾天末，晚暘依岸村。風調烏尾勁，眷戀餘芳尊。解袂方瞬息，征帆已翩翻。江豚湧高浪，楓樹搖去魂。遠戍宗侶泊，暮煙洲渚昏。離心詎幾許，驟若移寒溫。此別信非久，胡為坐憂煩。我留石難轉，君泛雲無根。萬裡湖南月，三聲山上猿。從茲耿幽夢，夜夜湘與沅。
三歎
作者：元稹（唐）

孤劍鋒刃澀，猶能神彩生。有時雷雨過，暗吼闐闐聲。主人閟靈寶，畏作昇天行。淬礪當陽鐵，刻為幹鏌名。遠求鸊鵜瑩，同用玉匣盛。顏色縱相類，利鈍頗相傾。雄為光電烻，雌但深泓澄。龍怒有奇變，青蛇終不驚。仙鳳翠皇死，葳蕤光彩低。非無鴛鸞侶，誓不同樹棲。飛馳歲雲暮，感念雛在泥。顧影不自暖，寄爾蟠桃雞。馴養豈無愧，類族安得齊。願言成羽翼，奮翅淩丹梯。天驥失龍偶，三年常夜嘶。哀緣噴風斷，渴且含霜啼。長恐絕遺類，不復躡雲霓。非無駉駉者，鶴意不在雞。春來筋骨瘦，弔影心亦迷。自此渥窪種，應生濁水泥。
遣晝
作者：元稹（唐）

密竹有清陰，曠懷無塵滓。況乃秋日光，玲瓏曉窗裡。旬休聊自適，今辰日高起。櫛沐坐前軒，風輕鏡如水。開卷恣詠謠，望雲閑徙倚。新菊媚鮮妍，短萍憐靃靡。掃除田地靜，摘掇園蔬美。幽玩愜詩流，空堂稱居士。客來傷寂寞，我念遺煩鄙。心跡兩相忘，誰能驗行止。
冬夜懷李侍禦、王太祝、段丞
作者：元稹（唐）

浩露煙壒盡，月光閑有餘。松篁細陰影，重以簾牖疏。泛覽星粲粲，輕河悠碧虛。纖雲不成葉，脈脈風絲舒。丹灶熾東序，燒香羅玉書。飄飄魂神舉，若驂鸞鶴輿。感念夙昔意，華尚簪與裾。簪裾詎幾許，累創吞鉤魚。今聞馨香道，一以悟臭帑。悟覺誓不惑，永抱胎仙居。晝夜欣所適，安知歲雲除。行行二三友，君懷複何如。
西齋小松二首
作者：元稹（唐）

松樹短於我，清風亦已多。況乃枝上雪，動搖微月波。幽姿得閒地，詎感歲蹉跎。但恐廈終構，藉君當奈何。簇簇枝新黃，纖纖攢素指。柔苙漸依條，短莎還半委。清風日夜高，淩雲意何已。千歲盤老龍，修鱗自茲始。
周先生
作者：元稹（唐）

寥寥空山岑，冷冷風松林。流月垂鱗光，懸泉揚高音。希夷周先生，燒香調琴心。神力盈三千，誰能還黃金。
登蕪城
作者：儲嗣宗（唐）

昔人登此地，丘壟已前悲。今日又非昔，春風能幾時。
滄浪峽
作者：儲嗣宗（唐）

滄浪臨古道，道上石成塵。自有滄浪峽，誰為無事人。
垓城
作者：儲嗣宗（唐）

百戰未言非，孤軍驚夜圍。山河意氣盡，淚濕美人衣。
南陂遠望
作者：儲嗣宗（唐）

閑門橫古塘，紅樹已驚霜。獨立望秋草，野人耕夕陽。孤煙起蝸舍，飛鷺下漁梁。唯有田家事，依依似故鄉。
宿玉簫宮
作者：儲嗣宗（唐）

塵飛不到空，露濕翠微宮。鶴影石橋月，簫聲松殿風。綠毛辭世女，白髮入壺翁。借問燒丹處，桃花幾遍紅。
晚眺徐州延福寺
作者：儲嗣宗（唐）

杉風振旅塵，晚景藉芳茵。片水明在野，萬花深見人。靜依歸鶴思，遠惜舊山春。今日惜攜手，寄懷吟白蘋。
宿甘棠館
作者：儲嗣宗（唐）

塵跡入門盡，悄然江海心。水聲巫峽遠，山色洞庭深。風桂落寒子，嵐煙凝夕陰。前軒鶴歸處，蘿月思沉沉。
和茅山高拾遺憶山中雜題五首：山泉
作者：儲嗣宗（唐）

香味清機仙府回，縈紆亂石便流杯。春風莫泛桃花去，恐引凡人入洞來。
和茅山高拾遺憶山中雜題五首：巢鶴
作者：儲嗣宗（唐）

千萬雲間丁令威，殷勤仙骨莫先飛。若逢茅氏傳訊息，貞白先生不久歸。